મહાત્મા ગાંધીની આ બીજી ઓક્ટોબરે 150મી જન્મજયંતિ સમગ્ર વિશ્વમાં ઉજવવામાં આવી અને તેમાં ઓકલેન્ડ પણ બાકાત ન રહ્યું. આવનારી પેઢીઓ ભાગ્યે જ વિશ્વાસ કરશે કે ક્યારેક આ સંસારમાં એવી વ્યકિત પણ રહી હતી, જે આધુનિક સ્વતંત્ર ભારતના પિતા,નવરાષ્ટ્રના નિર્માતા અને ભાગ્ય વિધાતા એવી ઘણી વિવીધતાઓ લઈને કોઈ નોખી માટીનો માનવી આ દેશમાં જન્મયો હશે. આ એવી વ્યક્તિ હતી ભારત દેશની જેને આજે પણ સમગ્ર વિશ્વ યાદ કરે છે. ઓકલેન્ડના હ્દયસમાન ક્વિન્સ સ્ટ્રીટ પર મહાત્મા ગાંધીની 150મી જન્મ જયંતિ નિમિત્તે ભારતીય હાઇકમિશનના અને ઓકલેન્ડ કોન્સુલેટના સંયુક્ત ઉપક્રમે ગ્લોબલ પીસ માર્ચનું આયોજન કરાયું. જેને ઓકલેન્ડના મેયર ફિલ ગૉફે aotea square ખાતે આવકારી હતી. ન્યૂઝીલેન્ડના એથનિક કોમ્યુનિટી મિનિસ્ટર જેની સાલેસા, નેશનલ લિસ્ટ એમપી કંવલજીત બક્શી, પર્મજીત પરમાર, માનનીય ઓકલેન્ડ કોન્સુલેટ ભવ ઢિલ્લોન અને આપણું ગુજરાતના દેવ ભારદ્વાજ, સોહન મિત્તલ પણ હાજર રહ્યા હતા. ઓકલેન્ડના વસતા ભારતના તમામ સમૂદાય અને સંગઠનોના સભ્યો મહાત્મા ગાંધીજીને સન્માન આપવા એકઠા થયા હતા.